EkBass/fiwiki-20250220-pages-articles huggingface dataset:
Saarijärvi (Kaavi, Liukonlahti)

Saarijärvi on Pohjois-Savossa Kaavilla sijaitseva järvi. == Maantietoa == Järvellä on Pohjoisselän eteläpuolella runsaasti suuria saaria käsittävä järvenosa ja idässä Pohjoisselästä työntyy kaakkoon pitkä ja kapea lahti, jota kutsutaan Telyseläksi. Järven pinta-ala on 1 400 hehtaaria eli 14 km². Se on 8,5 kilometriä pitkä ja 7,6 kilometriä leveä, mutta Pohjoisselkä on vain 3,7 kilometriä pitkä ja 3,6 kilometriä leveä. Järvessä on laskettu olevan 39 saarta. Niiden yhteispinta-ala on 329 ha, mikä on noin 19,1 % järven kokonaispinta-alasta. Suurin saarista on Kelosaari, joka on kaksi kilometriä pitkä ja kilometrin leveä. Autiosaari on 1,5 kilometriä pitkä ja Suuri Hautasaari on kilometrin pituinen. Muita suuria saaria ovat Murtosaari, Haaposaari, Kumpusaari, Pieni Hautasaari, Kierrinsaaret, Sikosaari, Louhisaari, Petäjäsaari, Edussaari ja Suuri Louhisaari. Järvi on luodattu ja siitä on julkaistu syvyyskartat. Sen tilavuus on 91,6 miljoonaa m³ eli 0,0916 km³. Järven keskisyvyys on 6,6 metriä ja suurin syvyys on 34 metriä. Syvin kohta sijaitsee Pohjoisselällä pienen Aumasaaren ja Pyykkiniemen välissä. Muita syvänteitä sijaitsee Sikosaaren ja Louhisaaren välissä, missä on kilometrin pitunen 30-metrinen syvänne. Suuren Louhisaaren ja Puntinvuoren välissä on 25-metrinen syvänne. Järven rantaviivan pituus on 95 kilometriä ja rannat ovat metsämaata. Järven välittömässä läheisyydessä on vain muutama maatila ja vapaa-ajan asuntojakin on harvakseltaan. Outokummuntie ohittaa järven eteläpuolella hieman kauempaa ja Siilinjärvi–Viinijärvi-rautatie eteläpään rantoja viistäen. == Vesistösuhteet == Järvi sijaitsee Vuoksen vesistössä (vesistöaluetunnus 04) Juojärven reitin valuma-alueella (04.7) Saarijärven alueeseen (04.74), jonka Retusen–Saarijärven alueeseen (04.741) järvi kuuluu. Saarijärven vedenpinnan korkeus on 101,6 metriä mpy, minkä vuoksi se on alueensa toiseksi matalin järvi. Valuma-alue saa suuren osan vedestään Telyselkään Sivivirran kautta Suuri-Kortteisesta. Sen ja Vihtajärven kautta laskevat kokoavan Vaikonjoen alaosan alueen (04.742) kaikki vedet. Suur-Kortteisen kautta tulevat myös Sivakkajokea myöten Sivakkajärven valuma- alueen (04.77) vedet. Myös Pohjoisselkään laskeva Pohjoisjoen valuma-alueen (04.743) laskujoki Pohjoisjoki tuo vähän vettä lisää. Saarijärven vedet laskevat pois Retuseen Saarivirran kautta. Saarijärven alueella on 31 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat edellä esitetyt Vihtajärvi (158 ha) ja Suuri-Kortteinen (95 ha) sekä vielä Äljänän (40 ha) kautta laskeva Luotonen (90 ha), Iso-Salmikko–Pieni-Salmikko (20 ha), joka laskee Salmipuroa pitkin, Telyselkään laskevat Valkeislampi (29 ha) ja Petronlampi (10 ha). == Lähteet == Luokka:Juojärven reitin valuma-alue Luokka:Kaavin järvet
Muurametalot

Muurametalot Oy on suomalainen valmiskoteihin sekä talopaketteihin erikoistunut talotehdas. Muurametalojen tehdas sijaitsee parhaan tiukkasyisen puuraaka-aineen kasvusijoilla, Pohjois-Suomessa Tornion Karungissa. Muurametalojen pääkonttori sijaitsee Jyväskylässä. Muurametalojen myynti kohdistuu pääosin Suomen markkinoihin. Suomen lisäksi Muurametaloja rakennetaan Ruotsiin. Muurametalot ovat yksi Kiirunan sekä Jällivaaran uudelleenrakentamishankkeen kumppaneista. == Lähteet == * Maaseudun Tulevaisuus (21.06.2016): Suomalaisille talotehtaille supertilaukset Kiirunaan ja Jällivaaraan == Aiheesta muualla == * http://www.muurametalot.fi Luokka:Suomalaiset rakennustuotevalmistajat Luokka:Rakentamisen tuotemerkit
Ankaraspor

Ankaraspor Kulübü, usein vain Ankaraspor, on jalkapalloseura Ankaran kaupungista. Seura pelaa maansa korkeimmalla sarjatasolla Turkin Superliigassa. Seura on perustettu 21. maaliskuuta 1978 nimellä Ankara Belediyespor. Tällöin seuralla oli toimintaa muissakin urheilulajeissa kuin jalkapallossa. 1984 seura vaihtoi nimeksi Ankara Büyükşehir Belediyespor ja 1998 Büyükşehir Belediye Ankaraspor. 2005 seurasta erotettiin jalkapallotoiminta nimelle Ankaraspor AŞ. Ennen kautta 2014–15 seuran nimeksi tuli nykyinen Osmanlıspor Futbol Kulübü. ==Lähteet== Luokka:Turkkilaiset jalkapalloseurat Luokka:Ankaran urheilu Luokka:Vuonna 1978 perustetut urheiluseurat
Walters

Walters on muun muassa seuraavien henkilöiden sukunimi: * Barbara Walters (1929–2022), yhdysvaltalainen toimittaja * Charles Walters (1911–1982), yhdysvaltalainen elokuvaohjaaja * Curran Walters (s. 1998), yhdysvaltalainen näyttelijä ja malli * Damien Walters (s. 1982), brittiläinen trampoliinivoimistelija ja sijaisnäyttelijä * Ester Walters (1879–1933), suomalainen lastenkirjailija * Jonathan Walters (s. 1983), englantilais- irlantilainen jalkapalloilija * Julie Walters (s. 1950), englantilainen näyttelijä * Melora Walters (s. 1959), yhdysvaltalainen näyttelijä * Minette Walters (s. 1949), englantilainen kirjailija * Shirley Walters (1925–2017), australialainen poliitikko * Shu-Aib Walters (s. 1981), eteläafrikkalainen jalkapallomaalivahti * Susan Walters (s. 1963), yhdysvaltalainen näyttelijä ja malli.
John Franzese

John ”Sonny” Franzese (6. helmikuuta 1917 Napoli, Italia – 20. helmikuuta 2020 New York, Yhdysvallat) oli amerikanitalialainen Colombon perheen mafioso. Hän vapautui vankilasta 2017 ollessaan jo 100-vuotias. Hän oli vanhin Yhdysvaltain liittovaltion vangeista ennen vapautumistaan. Franzese sai 50-vuoden vankeustuomion vuonna 1967, kun hänet todettiin syylliseksi pankkiryöstöön. Hän ei tunnustanut syyllisyyttään. 50 vuoden aikana hän pääsi ehdonalaiseen kuusi kertaa mutta palasi aina telkien taakse. Franzesella on kahdeksan poikaa. Hänet on kerskunut myös 50 murhaan pankkiryöstön lisäksi. Franzesen rikollinen ura alkoi 1930-luvulla New Yorkissa jonne hän oli muuttanut nuorena Italiasta. == Lähteet == Luokka:Amerikanitalialaiset mafiosot Luokka:Yli satavuotiaiksi eläneet yhdysvaltalaiset Luokka:Vuonna 1917 syntyneet Luokka:Vuonna 2020 kuolleet
Pälkäneen vesitorni

Pälkäneen vesitorni sijaitsee Syrjänharjulla, Pälkäneellä. Torni on rakennettu 1970-luvulla noin 150 metriä korkealle Syrjänharjulle, joka jatkuu Kangasalan kautta Tampereen Pyynikille. Tornin tilavuus on 800 kuutiometriä. Kesällä tornin ylätasanteella on näköalapaikka, josta on näköalat länteen Mallasvedelle sekä itään Pälkänevedelle. Näköalapaikan kaiteen sisäpuolella on Tommi Lahtisen tekemä 30 metriä leveä sarjakuva. Tornin ulkoseinämää kiertää Vera Svetlovan taideteos Flying Kiss. Vesitornin läheisyydessä on muistomerkki lottien toiminnasta. == Lähteet == Luokka:Pälkäneen rakennukset ja rakennelmat Luokka:Suomen vesitornit
Glentoran FC

Glentoran Football Club on jalkapalloseura Belfastin kaupungista. Seura pelaa maansa korkeimmalla sarjatasolla Pohjois-Irlannin Valioliigassa. Glentoran on yksi Pohjois-Irlannin menestyneimpiä jalkapalloseuroja 23 Pohjois-Irlannin- mestaruudellaan. Viimeisin mestaruus on kaudelta 2008-2009. Pohjois-Irlannin cupin se on voittanut niin ikään 23 kertaa. Glentoran on osallistunut useammalla kaudella Euroopan sisäisiin turnauksiin, mutta ei ole saavuttanut niissä suurta menestystä. ==Saavutukset== * Pohjois-Irlannin mestaruus ** 1893–94, 1896–97, 1904–05, 1911–12, 1912–13, 1920–21, 1924–25, 1930–31, 1950–51, 1952–53, 1963–64, 1966–67, 1967–68, 1969–70, 1971–72, 1976–77, 1980–81, 1987–88, 1991–92, 1998–99, 2002–03, 2004–05, 2008–09 * Pohjois- Irlannin cup ** 1913–14, 1916–17, 1920–21, 1931–32, 1932–33, 1934–35, 1950–51, 1965–66, 1972–73, 1982–83, 1984–85, 1985–86, 1986–87, 1987–88, 1989–90, 1995–96, 1997–98, 1999–00, 2000–01, 2003–04, 2012–13, 2014–15, 2019-20 ==Lähteet== Luokka:Pohjoisirlantilaiset jalkapalloseurat Luokka:Belfast
Karl Langenskiöld

thumb|Karl Langenskiöld 1913 Bror Karl (Carl) Johan Langenskiöld (26. tammikuuta 1857 Pau, Ranska – 30. kesäkuuta 1920) oli suomalaissyntyinen taloustieteilijä ja poliitikko, josta tuli Pohjoismaiden Osakepankin pääjohtaja ja Ruotsin valtionpankin pääjohtaja.Ylioppilasmatrikkeli 1853–1899: Langenskiöld Bror Carl Johan Viitattu 20.7.2021. Karl Langenskiöld oli senaattori Fabian Langenskiöldin ja Maria Magdalena af Björksténin poika. Hän opiskeli Helsingin yliopistossa ensin filosofisessa tiedekunnassa matematiikkaa, sitten oikeustieteellisessä tiedekunnassa kansantaloustiedettä. Hän aikoi muuttaa valmistuttuaan Ruotsiin, mutta pysyikin Helsingissä ja luennoi talousoikeutta. 1880-luvulla huomattiin, että valtionlaitosten tilinpidossa oli puutteita. Langenskiöld lähetettiin opintomatkalle Ruotsiin, Tanskaan, Preussiin ja Belgiaan perehtymään kirjanpitoon. Hän toi Suomeen viikko- ja kuukausiraportointiin perustuvan keskitetyn kirjanpidon mallin. Langenskiöldistä tuli yhden Suomen suurimmista pankeista, Pohjoismaiden Osakepankin johtaja. Skandinaviska kredit AB:n johtaja huomasi Langenskiöldin kyvyt ja kutsui tämän Tukholmaan. Hän hankki Ruotsin kansalaisuuden ja nousi pankin johtoon. Hän osallistui pankkitoiminnan uudistusta järjestäneeseen komiteaan, mistä hän siirtyi valtionpankin johtoon. Hän vaikutti myös kansanedustajana ja Tukholman kaupunginvaltuustossa. Langenskiöld oli porvarissäädyn sihteeri Suomen suuriruhtinaskunnan säätyvaltiopäivillä 1882. Valtiopäiväedustaja aatelissäädyssä hän oli 1885 ja 1888.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. == Lähteet == Luokka:Suomalaiset pankinjohtajat Luokka:Suomalaiset taloustieteilijät Luokka:Ruotsin kansanedustajat Luokka:Ruotsalaiset taloustieteilijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1857 syntyneet Luokka:Vuonna 1920 kuolleet
Operaatio Cicero

Operaatio Cicero (5 Fingers) on Joseph L. Mankiewiczin ohjaama yhdysvaltalainen elokuva vuodelta 1952. Elokuva perustuu saksalaisen diplomaatin L. C. Moyzischin kirjaan Der Fall Cicero (suom. Operaatio Cicero, suomentanut Jouko Linturi, Tammi 1951). Elokuva perustuu pääosin toisen maailmansodan aikaisiin tapahtumiin. Britannian suurlähettilään palvelija Elyesa Bazna valokuvaa työnantajansa asiakirjoja ja tarjoaa niitä suuresta summasta Saksalle. Välikätenä toimii Moyzisch. Tarinaan on tehty elokuvakäsikirjoitukseen muutoksia: päähenkilön nimi on elokuvassa Ulysses Diello (James Mason) ja juonen kulkua sujuvoittamaan tarinaan on ujutettu kreivitär Anna Staviska (Danielle Darrieux). Elokuvan alkuperäinen nimikin piti olla Operation Cicero, mutta nimeksi valittiin 5 Fingers, koska Yhdysvalloissa Illinoisin Ciceron kaupungissa oli äskettäin puhjennut vakavia valkoihoisten rotumellakoita.Peltonen, Timo: Vakooja ”Ciceron” tarina on tosi. Helsingin Sanomat 29.6.2017, s. B 17. Elyesa Bazna on kirjoittanut tarinasta omasta näkökulmastaan kirjan I Was Cicero (1962). Sekä Moyzischin että Baznan kirja on kirjoitettu omaa näkokulmaa painottaen, ja ne sisältävät virheitä.Adams, Jefferson: Historical Dictionary of German Intelligence, s. 69–70. Kirja Google Booksissa. == Näyttelijät == == Vastaanotto == Elokuva oli Oscar-ehdokkaana kahdessa sarjassa: ohjaus (Joseph L. Mankiewicz) ja käsikirjoitus (Michael Wilson). Elokuvan televisioesityksen alla 1985 Iltalehden Petri Immosen kirjoitti, että Operaatio Cicero on kohtalonomainen ja tiivistunnelmainen vakoilutarina, josta ei yllättäviä käänteitä puutu. Hänestä James Mason on roolissaan lähes yhtä vakuuttava kuin näyttelijän itse parhaana roolina pitämässään Pohjois-Irlantiin sijoittuvassa terroristitarinassa Neljän tuulen talo (1946). ”Oma lukunsa Operaatio Cicerossa on tietysti Danielle Darrieux'n fotogeenisen olemuksen häikäisevä läsnäolo, jota Mankiewiczin jäntevä ohjausote on kiitettävästi hyödyntänyt.” Myös Helsingin Sanomien Mikael Fräntin mielestä tämä on James Masonin parhaita roolisuorituksia, jota ilman tarina ei ehkä nousisi tavanomaista vakoilujännäriä kummemmaksi. == Lähteet == == Aiheesta muualla == * * * Luokka:Vuoden 1951 yhdysvaltalaiset elokuvat Luokka:Vakoiluelokuvat Luokka:Kirjoihin perustuvat elokuvat Luokka:Joseph L. Mankiewiczin ohjaamat elokuvat
Jukka Hartonen

Jukka Markus Hartonen (s. 14. maaliskuuta 1969 Kiihtelysvaara) on suomalainen uransa lopettanut maastohiihtäjä. Hartonen saavutti parhaat tuloksensa vapaalla hiihtotavalla. Hartonen kilpaili maailmancupissa vuosina 1991–1998. Ensimmäisen kilpailunsa hän hiihti Kanadassa Silver Starissa 7. joulukuuta 1991 ja viimeisen Venäjällä Kaukolassa 3. tammikuuta 1998. Parhaimmillaan Härkönen oli maailmancupissa viides Suomessa Lahdessa 15 kilometrin vapaan hiihtotavan kisassa 27. tammikuuta 1995. Kymmenen parhaan joukkoon hän hiihti maailmancupissa viisi ja pisteille 18 kertaa. Hartonen oli mukana Lillehammerin olympialaisissa 1994, joissa hän osallistui 30 kilometrin vapaan hiihtotavan kilpailuun ja oli 13:s. MM-kilpailuihin Hartonen osallistui Thunder Bayssä 1995, Falunissa 1997 ja Trondheimissa 1999 osallistuen kaikissa vain pitkälle vapaan hiihtotavan matkalle. Thunder Bayssä hän oli 50 kilometrillä 30:s, Falunissa 30 kilometrillä 28:s ja Trondheimissa 50 kilometrillä 14:s. Suomen-mestaruuksia Hartonen voitti neljä, jotka kaikki vapaalla hiihtotavalla. Hän voitti 50 kilometriä 1991, 1993 ja 1995 sekä 20 kilometriä 1994. 1996 Hartonen saavutti 50 kilometrin vapaan kisassa SM-hopeaa häviten vain Mika Myllylälle. Hartonen kilpaili SM-tasolla vielä 42-vuotiaana 2011 sijoittuen vapaan hiihtotavan 50 kilometrillä 40:nneksi. Hartonen kilpaili viimeisen kerran vuonna 2016 Linzissä. Sveriges Televisionin Uppdrag granskning -ohjelma kertoi vuonna 2013 Hartosen olleen yksi 14:stä hiihtäjästä, joilta mitattiin poikkeuksellisen korkea hemoglobiiniarvo Lahden maailmancupissa vuonna 1997. Hartonen kiisti korkeiden veriarvojensa johtuneen dopingista. Koulutukseltaan Hartonen on kauppatieteiden maisteri. Hän aloitti 1. kesäkuuta 2005 Vuokatin Urheiluopiston rahoitusjohtajana. Aiemmin hän on työskennellyt Suunnossa business controllerina. == Lähteet == Luokka:Suomalaiset maastohiihtäjät Luokka:Vuonna 1969 syntyneet Luokka:Elävät henkilöt
Jari Larinto

Jari Larinto (s. 1959) on suomalainen entinen mäkihyppääjä, joka toimii mäkihypyn valmentajana. Hänen poikansa Ville Larinto on menestynyt mäkihyppääjä. Jari Larinnon menestyskausi oli vuosina 1979–1980, jolloin hän osallistui Saksan-Itävallan mäkiviikolle ollen parhaimmillaan Innsbruckin kisassa 35. sijalla. Hänen paras kansainvälinen sijoituksensa maailmancupissa on Lahdesta maaliskuussa 1980, jolloin hän sijoittui kahdenneksitoista. Sen jälkeen hän oli Harrachovin lentomäen yhdestoista. Jari Larinto oli mäkihyppääjänä Hannu Kahakorven tv-elokuvassa Raamit ränniin vuonna 1985. == Lähteet == Luokka:Suomalaiset mäkihyppääjät Luokka:Elävät henkilöt Luokka:Vuonna 1959 syntyneet Luokka:Suomalaiset mäkihyppyvalmentajat
HMAS Tarakan (L3017)

HMAS Tarakan (viirinumero L3017) oli yksi kuudesta Australian kuninkaallisen laivaston Britannian kuninkaalliselta laivastolta vuonna 1946 lainaamasta Landing Ship Tank (Mark 3) -aluksesta. Muut lainatut alukset olivat LST 3006, 3014, 3022, 3035 (myöhemmin HMAS Lae) ja 3501 (myöhemmin HAMS Labuan). == Valmistus == Britannian Amiraliteetti tilasi aluksen R & W Hawthorn, Leslie and Companyltä Hebburn-on-Tynestä, missä köli laskettiin 7. huhtikuuta 1944 telakkanumerolla 679. Alus laskettiin vesille vielä saman vuoden lopulla 28. marraskuuta ja valmistui 9. kesäkuuta 1945. Alus otettiin palvelukseen Britannian kuninkaallisessa laivastossa 1945. Alus lainattiin 1. heinäkuuta 1946 Australialle, joka liitti sen laivastoonsa 4. heinäkuuta Trincomaleessa nimellä HMAS LST 3017 ensimmäisenä päällikkönään George M. Dixon. == Palvelus == Alus oli Australian ja Uuden-Guinean vesillä kuljetusaluksena, mutta pääasiassa se kuljetti käytöstä poistettavia ampumatarvikkeita mereen pudotettavaksi. Alus nimettiin uudelleen 16. joulukuuta 1948 HMAS Tarakaniksi. Alus oli 25. tammikuuta 1950 Garden Islandilla laiturissa valmistautuen Uuteen-Guineaan lähtöön, kun aluksen perässä messikannen alla räjähti. Onnettomuudessa sai surmansa seitsemän merimiestä ja yksi telakkatyölainen. Lisäksi kaksitoista merimiestä ja yksi telakkatyölainen loukkaantui. Alus kärsi merkittäviä vaurioita ja se ei palannut enää meripalvelukseen. Alus myytiin 12. maaliskuuta 1954 Britannian liikenneministeriön puolesta romutettavaksi E. A: Marr and Sonsille Sydneyn Mascotiin. == Lähteet == * === Viitteet === Luokka:Australian laivaston maihinnousualukset
Fujisaki

Fujisaki () on Japanin kunta Honshūn saarella Tōhokun alueella Aomorin prefektuurin Minamitsugarun piirikunnassa. Se sijaitsee sisämaassa prefektuurin länsiosassa Hirosakin pohjoispuolella. Fujisakissa on 15 248 asukasta (vuonna 2017) ja sen pinta-ala on 37,29 neliökilometriä. Fujisaki tunnetaan Fuji-omenalajikkeen kehityspaikkana. == Lähteet == == Aiheesta muualla == *Kunnan internetsivut Luokka:Aomorin prefektuuri Luokka:Japanin kunnat
Hugo Lindfors

Hugo Lindfors (3. joulukuuta 1860 – 16. heinäkuuta 1921) oli suomalainen laivanrakennusinsinööri. Hän opiskeli Helsingin Polyteknillisessä instituutissa, Tukholman Chalmersin teknillisessä korkeakoulussa ja eri telakoilla Englannissa. Vuonna 1890 hänet palkattiin Suomen Höyrylaiva Osakeyhtiöön, missä hän suunnitteli monia jäissä kulkemaan kelpoisia rahti- ja matkustaja-aluksia kuten S/S Arcturus,S/S Wellamo ja S/S Oihonna. Lindfors oli suunnittelemassa myös Newcastlessa rakennutettua jäänmurtaja Sampoa. Lindfors oli myös englantilaisen Lloydsin kone- ja laivatarkastaja Suomessa. == Lähteet == Luokka:Vuonna 1860 syntyneet Luokka:Vuonna 1921 kuolleet Luokka:Suomalaiset insinöörit
HMAS LST 3014

HMAS LST 3014 (viirinumero L3014) oli yksi kuudesta Australian kuninkaallisen laivaston Britannian kuninkaalliselta laivastolta vuonna 1946 lainaamasta Landing Ship Tank (Mark 3) -aluksesta. Muut lainatut alukset olivat LST 3006, 3017, 3022, 3035 (myöhemmin HMAS Lae) ja 3501 (myöhemmin HAMS Labuan). == Valmistus == Britannian Amiraliteetti tilasi aluksen Barclay, Curle and Companyltä Glasgow'sta ja sen köli laskettiin 17. huhtikuuta 1944. Alus laskettiin vesille vielä saman vuoden lopulla 11. marraskuuta ja se otettiin palvelukseen Britannian kuninkaallisessa laivastossa 29. maaliskuuta 1945. Alus lainattiin Australialle ja se otettiin palvelukseen Australian laivastossa heinäkuussa nimellä HMAS LST 3014. == Palvelus == Alus myytiin romutettavaksi 4. kesäkuuta 1950. == Lähteet == * === Viitteet === Luokka:Australian laivaston maihinnousualukset
Pasi Voho

Pasi Voho (s. 24. marraskuuta 1978) on suomalainen entinen lumilautailija, jonka erikoisalaa oli half-pipe. Hän kiersi maailmancupin kisoja vuosina 1998–2001. Parhaan tuloksensa hän saavutti tammikuussa 2000 Ruotsin Tandådalenissa, jossa hänen sijoituksensa oli kolmas. Hän osallistui myös Madonna di Campiglion maailmanmestaruuskisoihin vuonna 2001 sijoittuen half- pipessä sijalle 38. == Lähteet == Luokka:Suomalaiset lumilautailijat Luokka:Vuonna 1978 syntyneet Luokka:Elävät henkilöt
Laura Restrepo

Laura Restrepo (s. 1950 Bogotá, Kolumbia) on kolumbialainen kirjailija, joka aloitti uransa toimittajana ja joka viettää aikansa Meksikon ja Kolumbian välillä. == Elämä == Restrepo aloitti kirjoittajanuransa politiikantoimittajana, ja päätyi sitä kautta mukaan Belisario Betancourtin johtamiin rauhanneuvotteluihin M-19-sissien kanssa. Rauhanneuvottelujen jälkeen Restrepon henkeä uhattiin ja hän joutui lähtemään maanpakoon Meksikoon, jossa hän asuu edelleen. Restrepon ensimmäinen romaani, La isla de la pasión (1989, suom. Intohimon saari), joka oli heti läpimurto Latinalaisessa Amerikassa, syntyi kirjailijan tarpeesta oppia rakastamaan uutta kotimaataan. == Kirjallisuus == Restrepo tunnetaan tutkivaa journalismia, historiaa ja fiktiota yhdistelevästä tyylistään. Suurin osa hänen teoksistaan sijoittuu Kolumbiaan ja käsittelee maan yhteiskunnallisia kriisejä, mutta hänen esikoisteoksensa näyttämönä on Meksikon aluevesillä sijaitseva Clippertoninsaari ja sen uskomaton historia. == Romaanit == * Intohimon saari 2015 (Isla de la Pasión, 1989) * El Leopardo al Sol, 1993 * Dulce Compañía, 1995 * La Novia Oscura, 1999 * La Multitud Errante, 2001 * Olor a Rosas Invisibles, 2002 * Houre, 2007 (Delirio, 2004) * Demasiados Heros, 2009 * Hot Sur, 2013 == Teoksista muualla == * Kiiltomato.net: Sekoamisen alkeet porvareille * HS: Erään sekoamisen anatomia * TS: Koralliatollin robinsonit Luokka:Kolumbialaiset kirjailijat Luokka:Vuonna 1950 syntyneet Luokka:Elävät henkilöt Luokka:Politiikantoimittajat
FK Šah’tsjor Salihorsk

FK Šah’tsjor Salihorsk on jalkapalloseura Salihorskin kaupungista. Seura pelaa maansa korkeimmalla sarjatasolla Valko-Venäjän jalkapalloliigassa. Salihorskilla on neljä Valko-Venäjän mestaruutta, jotka se on voittanut vuosina 2005, 2020, 2021 ja 2022. Seura on pelannut useammalla kaudella Euroopan sisäisissä turnauksissa. Se pelasi kaudella 2006–2007 Mestarien liigan karsintakierroksilla, mutta hävisi heti ensimmäisellä kierroksella. Eurooppa-liigassa se ei ole edennyt toista karsintakierrosta pidemmälle. ==Lähteet== Luokka:Valkovenäläiset jalkapalloseurat Luokka:Vuonna 1961 perustetut urheiluseurat
Albala

__NOTOC__ Albala on malilaisen kitaristin Samba Tourén albumi, joka julkaistiin vuonna 2013. == Kappaleet == Kaikki kappaleet Samba Touré. # # # # # # # # # # == Kokoonpano == * Samba Touré – kitara, calabash, lyömäsoittimet, laulu, taustalaulu * Djimé Sissoko – ngoni ba, gnoni * Madou Sanogo – conga, djembé * Zoumana Tereta – sokou (kappaleet: 2, 8, 9) * Aminata Wassidjé Traoré – taustalaulu (kappale: 2) * Hugo Race – kitara, kosketinsoittimet (kappaleet: 1, 2, 5, 6, 8 – 10) == Lähteet == * albala bandcamp.com -sivustolla Luokka:Vuoden 2013 albumit Luokka:Malilaiset albumit Luokka:Maailmanmusiikkialbumit
Arndt–Eistert-reaktio

Arndt–Eistert-reaktio on kemiallinen reaktio, jossa happokloridi reagoi diatsometaanin kanssa muodostuva välituote hgydrolysoidaan karboksyylihapoksi. Reaktio on tyypiltään homologaatio eli hiiliketjun atomien lukumäärä kasvaa yhdellä. Reaktion raportoivat ensimmäisen kerran saksalaiset Fritz Arndt ja Bernd Eistert vuonna 1935 ja se on nimetty heidän mukaansa. Arndt–Eistert- reaktio soveltuu hyvin muun muassa aminohappojohdannaisten valmistamiseen.Klaus Forstinger, Hans Joachim Metz & Peter Koch: Diazo Compounds and Diazo Reactions, Ullmann's Encyclopedia of Industrial Chemistry, John Wiley & Sons, New York, 2015. Viitattu 29.6.2017 ==Reagenssit ja mekanismi== Arndt–Eistert-reaktiota varten karboksyylihaposta muodostetaan happokloridi reaktiolla tionyylikloridin kanssa. Seuraavassa vaiheessa happokloridi reagoi nukleofiilina toimivan diatsometaanin kanssa nukleofiilisella substituutioreaktiolla. Näin muodostuu diatsoketoni. Arndt–Eistert-reaktion mekanismin seuraava vaihe on tyypiltään Wolff- toisiintuminen. Diatsoketonista muodostuu lämmitettäessä hopeaoksidin läsnä ollessa tai säteilytettäessä valolla katalyyttien kuten kolloidisten platinan tai kuparin läsnä ollessa ketokarbeeni. Tämä karbeeni toisiintuu keteenijohdannainen, joka reagoi veden kanssa hydrolysoituen karboksyylihapoksi. : Arndt–Eistert-reaktio soveltuu hyvin monenlaisille happoklorideille. Niissä ei kuteinkaan voi olla happamia funktionaalisia ryhmiä, koska ne reagoivat helposti diatsometaanin tai reaktiossa välivaiheena muodostuvan diatsoketonin kanssa. Mikäli reaktioseoksessa on veden sijasta alkoholeja, ammoniakkia tai amiineja muodostuu karboksyylihappojen sijaan estereitä tai amideja. Arndt–Eistert-reaktio voidaan suorittaa enentioselektiivisesti, minkä vuoksi se on hyvin käyttökelpoinen muun muassa lääke- ja luonnonainesynteeseissä. ==Lähteet== Luokka:Orgaaniset reaktiot
Mika Salmi

Mika Salmi (s. 1965) on San Fransiscossa asuva media- ja IT-alan yrittäjä. Hän on Suomen ja Yhdysvaltojen kansalainen. Salmi muutti Yhdysvaltoihin kaksivuotiaana isänsä työn takia. 2000-luvun alussa hänet valittiin Yhdysvalloissa 101 merkittävimmän viihdealan vaikuttajan joukkoon. Salmi on valmistunut Wisconsinin yliopistosta vuonna 1987 ja opiskellut sen jälkeen Ranskan INSEADissa kansainvälistä taloutta. Hän perusti ensimmäisen yrityksensä, internetissä videoita jakavan Atom Enterntainmentin vuonna 1998. Vuonna 2001 siihen liitettiin peliyritys Shockwave. Hän myi Atom Enterntainmentin Viacomin MTV Networksille vuonna 2006. Salmi itse palkattiin Viacomille johtajamaan MTV Networksin internet-toimintaa. Hänellä oli 1500 alaista 60 eri maassa. Viacomista Salmi siirtyi CreativeLiven toimitusjohtajaksi ja Raine Groupin neuvonantajaksi. == Lähteet == Luokka:Vuonna 1965 syntyneet Luokka:Elävät henkilöt Luokka:Suomalaiset liikemiehet Luokka:Amerikansuomalaiset henkilöt
FC Spartak Trnava

Football Club Spartak Trnava on jalkapalloseura Trnavan kaupungista. Sen miesten edustusjoukkue pelaa Slovakian korkeimmalla sarjatasolla Niké ligassa. Trnava voitti Tšekkoslovakian jalkapalloliigan mestaruuden viidesti. Slovakian mestaruuden se on voittanut kerran, kaudella 2017–2018. Seura perustettiin nimellä TSS Trnava 30. toukokuuta 1923, kun Šk Čechie ja ČšŠk yhdistyivät. Kommunistien vallankaappauksen jälkeen seura nimettiin TJ Kovosmaltiksi. Vuonna 1952 seura sai nykyisen nimensä. Spartak Trnavan parhaimmat vuodet sijoittuvat 1960- ja 1970-lukujen taitteeseen, jolloin se voitti viidesti Tšekkoslovakian mestaruuden. Spartak Trnavalla on myös naisten edustusjoukkue joka pelaa maan korkeimmalla sarjatasolla. ==Lähteet== Luokka:Slovakialaiset jalkapalloseurat Luokka:Vuonna 1923 perustetut urheiluseurat Luokka:Trnava
Henrik Tallberg

Henrik Tallberg (s. 3. heinäkuuta 1942) on suomalainen kilpapurjehtija. Tallbergin vanhemmat olivat kauppaneuvos Eric Tallberg ja May Harriet Fabritius. Peter Tallberg oli hänen veljensä. Tallberg edustaa Nyländska Jaktklubbenia. Tallberg osallistui vuosien 1964 Tokion ja 1968 Mexicon kesäolympialaisiin. Hän purjehti veljensä Peter Tallbergin kanssa Star- veneillä Squid III ja Squid IV. Tokiossa he olivat lähellä voittoa, ja sijoittuivat lopulta neljänsiksi. == Lähteet == Luokka:Suomalaiset kilpapurjehtijat Luokka:Vuonna 1942 syntyneet Luokka:Elävät henkilöt
Juri Pojarkov

Juri Myh’ailovytš Pojarkov (, , 10. helmikuuta 1937 Harkova, Ukrainan SNT – 10. helmikuuta 2017 Harkova, Ukraina) oli urheilu-urallaan Neuvostoliittoa edustanut lentopallon olympiavoittaja, maailman- ja euroopanmestari. Pojarkov kuului Neuvostoliiton olympiakultaa voittaneisiin joukkueisiin Tokiossa 1964 ja Méxicossa 1968 sekä olympiapronssijoukkueeseen Münchenissä 1972. Hän voitti maajoukkueessa myös kaksi maailmanmestaruutta, MM-pronssin, kaksi Euroopan mestaruutta ja EM-pronssin.Olympics at Sports-Reference.com Pojarkov kuoli Harkovassa 80-vuotissyntymäpäivänään 10. helmikuuta 2017.http://www.mediaport.ua/umer-pochyotnyy-grazhdanin-harkova-yuriy-poyarkov == Lähteet == * Yuriy Poiarkov Bio, Stats, and Results Olympics at Sports- Reference.com === Viitteet === Luokka:Neuvostoliittolaiset lentopalloilijat Luokka:Neuvostoliittolaiset olympiavoittajat Luokka:Vuonna 1937 syntyneet Luokka:Vuonna 2017 kuolleet
Pertti Hari

Pertti Kaarlo Juhani Hari (s. ) on suomalainen matemaatikko ja metsäekologi. Hän on Helsingin yliopiston metsäekologian emeritusprofessori. Hari kirjoitti ylioppilaaksi Helsingin kaksoisyhteislyseosta vuonna 1961. Hän valmistui Helsingin yliopistosta filosofian kandidaatiksi vuonna 1967, filosofian lisensiaatiksi 1969, maatalous- ja metsätieteiden kandidaatiksi 1975, lisensiaatiksi ja tohtoriksi 1976. Hänen väitöskirjansa (1976) oli otsikoitu An approach to the use of differential and integral calculus in plant autecology. Hän oli Helsingin yliopiston kvantitatiivisen ekologian dosentti 1977–1990. Hari työskenteli Suomen Akatemian tutkimusassistenttina vuosina 1970–1976, nuorempana tutkijana 1977–1979, 1982–1983 ja vanhempana tutkijana 1983–1987. Metsäntutkimuslaitoksen matematiikan osaston viransijaisuutta hoitava professori hän oli 1979–1982 ja virkaatekevä professori 1987–1989. Helsingin yliopiston metsähistorian virkaatekevä henkilökohtainen ylimääräinen professori hän oli 1989–90 ja metsäekologian henkilökohtainen ylimääräinen professori vuodesta 1990 eläkkeelle jäämiseensä saakka. Hän on jatkanut tutkimustyötä myös emeritusprofessorina ollessaan. Hari on ollut kiinnostunut metsäekosysteemin ainevirroista: maaperän, metsän ja ilmakehän yhteydestä. Yhteistyö Markku Kulmalan ja Taisto Raunemaan kanssa on johtanut tieteen huippuyksikön kehittymiseen tästä aihepiiristä. Hari on Suomalaisen tiedeakatemian varsinainen jäsen vuodesta 1999. Pertti Harin aviopuoliso on aivotutkija, akateemikko Riitta Hari. == Teoksia == * Pertti Hari: An approach to the use of differential and integral calculus in plant autecology (väitöskirja, 1976), ISBN 951-45-0819-X * Pertti Hari (ja muita): The effects of air pollution on forests in Finland 1900-2040 (1987), ISBN 951-47-0147-X. 61 s. * Pertti Hari ja Liisa Kulmala (toim.) Boreal forest and climate change (2008), Splingler, ISBN 978-1-4020-8717-2. 582 s. * Pertti Hari, Kari Heliövaara ja Liisa Kulmala (toim.) Physical and Physiological Forest Ecology Springer 2013, ISBN 978-94-007-5602-1 (verkkoaineisto 9789400756038), 534 s. == Lähteet == == Aiheesta muualla == * Latest publications Tuhat * Google Scholar: Pertti Hari (scholar.google.com) Luokka:Vuonna 1941 syntyneet Luokka:Suomalaiset matemaatikot Luokka:Helsingin yliopiston professorit Luokka:Suomalaiset professorit Luokka:Elävät henkilöt Luokka:Suomalaiset metsätieteilijät
Valkoisen talon remontti 1949–1952

Valkoisen talon remontti oli perusteellinen uudistus, jossa Yhdysvaltain presidentin virka-asunnon päärakennuksen huonokuntoiset rakenteet purettiin ja korvattiin uusilla. Taloa remontoitiin kolme vuotta (1949–1952). Presidentti Harry S. Truman oli aktiivisesti mukana suunnitelmassa. == Taustaa == Presidentti Franklin D. Rooseveltia oli varoitettu Valkoisen talon heikosta paloturvallisuudesta ja rakenteitten kunnosta 1941. Laman ja toisen maailmansodan jälkeen rakennus oli huonossa kunnossa; seinissä oli halkeamia ja lattia oli sortumassa. Truman pyysi Public Buildings Administrationilta talon kunnon tutkimista. Rakennustarkastajat totesivat, että lattia pysyi koossa vain ”vanhasta tottumuksesta”. Margaret Trumanin pianon jalka meni lattian läpi toisessa kerroksessa, kesäkuussa 1948. Turvallisuussyistä johtuen presidentti joutui muuttamaan perheensä kanssa pois. Päärakennuksen remontille asetettiin kolme vaihtoehtoa: *Sisätilojen purku, julkisivun kunnostus *Päärakennuksen purku, kokonaan uuden rakentaminen *Päärakennuksen purku, ulkosivun säilyttäminen ja uudelleenrakentaminen == Remontti == Remontti alkoi 13. joulukuuta 1949. Väliaikaiset parakit rakennettiin eteläiselle nurmialueelle. Toinen ja kolmas kerros purettiin ja rakennettiin teräksestä uudelleen. Presidentin perhe muutti takaisin taloon 27. maaliskuuta 1952. Luokka:Valkoinen talo
ND Gorica

Nogometno Društvo Gorica on jalkapalloseura Nova Gorican kaupungista Länsi- Sloveniasta. ND Gorica pelaa Slovenian korkeimmalla sarjatasolla Slovenian jalkapalloliigassa. Slovenian mestaruuden Gorica on voittanut neljästi: 1995–96 ja kolmesti vuosien 2003–2006 välillä. Gorica on esiintynyt monesti Euroopan sisäisissä turnauksissa, mutta ei ole Mestarien liigassa edennyt kolmatta karsintakierrosta eikä Eurooppa-liigassa toista karsintakierrosta pidemmälle. ==Lähteet== Luokka:Slovenialaiset jalkapalloseurat Luokka:Vuonna 1947 perustetut urheiluseurat
Pekka Kunnola

Pekka Kunnola (s. 6. helmikuuta 1978 Valkeakoski) on suomalainen jalkapalloilija.Veikkausliiga – Hall of Fame Pelipaikaltaan hän oli hyökkääjä.Pekka Kunnola Thefinalball.com-sivustolla Kunnola pelasi ensimmäisen Veikkausliigan ottelunsa 10. elokuuta 1995, kun hänen edustamansa Haka voitti Kuusysin kotonaan 4–1. Ottelu oli hänen ainoansa liigassa kaudella 1995. Kunnola edusti Hakaa pääsarjatasolla lisäksi viidessä ottelussa kaudella 1996 ja yhdessä kaudella 1998. Hän pelasi Veikkausliigaa myös FC Hämeenlinnassa 14 ottelua kaudella 2002 ja kuusi ottelua kaudella 2003. Yhteensä liigaotteluita kertyi Kunnolalle 27. Ainoan liigamaalinsa Kunnola teki 4. elokuuta 2002, kun FC Hämeenlinna pelasi 3–3-tasapelin MyPaa vastaan vieraskentällä. == Lähteet == Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Tomi Nyman

Tomi Nyman (s. 20. elokuuta 1983 Helsinki) on suomalainen jalkapalloilija.Veikkausliiga – Hall of Fame Pelipaikaltaan hän oli keskuspuolustaja. Nyman pelasi Jokereissa kymmenen Veikkausliigan ottelua kaudella 2003. Ensimmäisen liigaottelunsa hän pelasi 14. kesäkuuta 2003, kun Jokerit hävisi vierasottelun FC Hämeenlinnalle 1–2. Nyman pelasi vuonna 2006 Alankomaissa Eerste divisiessä edustaen Omniworldiä. Suomessa Nyman edusti Jokerien lisäksi alemmilla sarjatasoilla Honkaa, Atlantista, Viikinkejä ja PK-35 Vantaata. Vuonna 2011 Nyman arvosteltiin ykkösen parhaimmalksi toppariksi. "FC Viikinkien toppari Tomi Nyman on ajoittain jopa täysin suvereeni omalla pelipaikallaan. Isokokoinen pelaaja hoitelee kaksinkamppailut ja pääpallot kovalla prosentilla. Myös hyökkäyspäässä Nyman on vaarallinen ja tälläkin kaudella hän tekee muutaman todella tärkeän maalin. Pieniä puutteita pelinavaamisessa, mutta puolustussuuntaan Ykkösen paras toppari." Nyman on koulutukseltaan kauppatieteiden maisteri (KTM). Hän työskentelee Hilti Suomen terästeollisuuden toimialajohtajana. == Lähteet == Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Funk Wav Bounces Vol. 1

Funk Wav Bounces Vol. 1 on skotlantilaisen DJ-tuottaja Calvin Harrisin viides studioalbumi, joka julkaistiin 30. kesäkuuta 2017. Funk Wav Bounces Vol. 1 nousi suoraan Suomen virallisen albumilistan ykköseksi viikolla 27/2017. == Kappaleet == == Arvostelut == * Allmusic: Allmusic review * The Guardian: The Guardian: Album review * Pitchfork Media: 6.7/10Pitchfork Media: Calvin Harris Funk Wav Bounces Vol. 1 == Lähteet == Luokka:Vuoden 2017 albumit Luokka:Calvin Harrisin albumit
Hundred Years

Hundred Years on suomalainen Klaukkalasta kotoisin oleva hard rock- ja metalliyhtye, joka perustettiin vuonna 1991. Hundred Years julkaisi ensimmäisen levynsä Year In – Year Out vuonna 1993 Timo Tolkin tuottamana suomalaisen Bluelight Recordsin kautta. Koska Tolkki asui 1990-luvun alkupuolella Klaukkalassa, oli luontevaa, että yhtyeen toinen levy Hundred Years tehtiin myös Tolkin tuottamana Swat Team Palacessa eli yhtyeen treenikämpällä, jossa kävi demojaan äänittämässä myös yhtyeitä kuten Kyyria, The 69 Eyes, Waltari ja Hybrid Children. Yhtyeen kolmas ja toistaiseksi viimeinen albumi Skyhook tehtiin Finnvoxilla ja takana oli saksalainen Noise Records -levy-yhtiö. Hundred Years jäi tauolle vuonna 1997. Yhtye esiintyi ensimmäisellä Tuska-festivaalilla Tavastialla heinäkuussa 1998. == Jäsenet == * Mike – rummut * Pete – basso * Tapio – kitara * Tedi – laulu, kitara == Julkaisut == * * * == Aiheesta muualla == * Yhtyeen tuotanto Spotifyssa * Yhtyeen YouTube-kanava Luokka:Suomalaiset metalliyhtyeet Luokka:1990-luvun yhtyeet ja sooloartistit
Mika Nenonen

Mika Nenonen (s. 28. huhtikuuta 1977 Tampere) on suomalainen jalkapalloilija.Veikkausliiga – Hall of Fame Pelipaikaltaan hän oli keskikenttäpelaaja, joka pelasi vasemmalla laidalla ja myös vasempana laitapuolustajana. Nenonen pelasi ensimmäisen Veikkausliigan ottelunsa 8. lokakuuta 1994, kun hänen edustamansa RoPS hävisi vierasottelun Hakalle 1–5. Seuraavat liigaottelunsa Nenonen pelasi PK-35:ssä kaudella 1998. Hän pelasi 22 ottelua PK-35:n saavuttaessa SM-pronssia ja teki ensimmäisen liigamaalinsa 1. kesäkuuta, kun PK-35 voitti FinnPan kotonaan 1–0. Kausina 1999–2001 Nenonen edusti Jokereita yhteensä 61 liigaottelussa. Jokereissa hän oli saavuttamassa SM-hopeaa kaudella 2000. Kaudella 2002 Nenonen edusti Tampere Unitedia 29 liigaottelussa. Kausina 2003–2005 Nenonen pelasi Hakassa 51 liigaottelua. Hakassa hän voitti Suomen-mestaruuden kaudella 2004 ja SM-hopeaa kaudella 2003. Yhteensä Nenonen pelasi 174 liigaottelua, joissa hän teki 21 maalia. Suomen Cupin Nenonen voitti Jokereissa 1999 ja Hakassa 2005. PK-35:n kanssa hän oli häviämässä loppuottelua 1998. == Saavutukset == * Veikkausliiga: ** kultaa 2004 (Haka) ** hopeaa 2000 (Jokerit) ja 2003 (Haka) ** pronssia 1998 (PK-35) * Suomen Cup: ** kultaa 1999 (Jokerit) ja 2005 (Haka) ** hopeaa 1998 (PK-35) == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1977 syntyneet Luokka:Elävät henkilöt
Pekka Santtila

Pekka Santtila (s. 1972) on Åbo Akademin soveltavan psykologian professori (vuodesta 2009). Hän on toiminut myös dekaanina ja vararehtorina Åbo Akademissa.https://www.abo.fi/public/en/fakultetsforvaltninghttps://www.abo.fi/public/en/rektoratet Hän valmistui psykologiksi (PsyM) Åbo Akademista vuonna 1995 ja suoritti maisteritutkinnon (M.Sc.) myös Liverpoolin yliopistossa 1999. Hän valmistui Åbo Akademista tohtoriksi vuonna 2000. Hänen englanninkielinen oikeudellisen todistamisen psykologiaa tarkastelevan väitöskirjansa (1999) otsikkona oli Explorations in the psychology of testimony. Pekka Santtila on toiminut puolustuksen asiantuntijana Ulvilan surman oikeuskäsittelyssä sekä Anneli Auerin ja Jens Kukan seksuaalirikosoikeudenkäynnissä. Hän työskentelee nykyään New Yorkin yliopistossa Shanghaissa. Yksi syy ulkomaille siirtymiseen on hänen mukaansa se, että työskentely poliisin ja oikeuslaitoksen kanssa vaikeutui Anneli Auerin tapauksen jälkeen. ==Lähteet== ==Aiheesta muualla== *Google Scholar: Pekka Santtila (scholar.google.com) *Pekka Santtila. Åbo Akademi University, Turku. Applied Psychology, PhD (researchgate.net) *Pekka Santtila. Åbo Akademi, Psychology and Logopedics, Faculty Member (academia.edu) Luokka:Suomalaiset psykologit Luokka:Åbo Akademin professorit Luokka:Suomalaiset professorit Luokka:Vuonna 1972 syntyneet Luokka:Elävät henkilöt
Erik Andersson

Erik Vilhelm Andersson (2. helmikuuta 1948 Finström – 21. huhtikuuta 2018 TurkuKuolinilmoitus. Hufvudstadsbladet 6.5.2018, s. 38.) oli suomalainen kielitieteilijä, runoilija ja Åbo Akademin ruotsin kielen professori. Andersson tuli ylioppilaaksi Ålands lyceumista vuonna 1966. Hän valmistui Åbo Akademista filosofian kandidaatiksi ja maisteriksi vuonna 1969, lisensiaatiksi 1972 ja filosofian tohtoriksi 1977. Vuosina 1971–1972 hän suoritti jatko- opintoja Yhdysvalloissa Wisconsinin yliopistossa Madisonissa. Hän työskenteli Åbo Akademin ruotsin kielen apulaisprofessorina vuosina 1977–1991 ja professorina vuodet 1991–2012. Hänen kirjoittamiaan kirjoja ovat * Verbfrasens struktur i svenskan: En studie i aspekt, tempus, tidsadverbial och semantisk räckvidd. Meddelanden från Stiftelsens för Åbo Akademi forskningsinstitut nr 18 (1977) * Språkets struktur: Gymnasiets svenska, kurs 2 (försöksduplikat med Birgitta Abrahamsson), Söderströms (1978) * Orden är ögon: Haiku-dikter. Schildts (1983) * Grammatik från grunden: En koncentrerad svensk satslära. Ord och stil nr 24 (1993) * Fanfar i hum: Akademisk tillfällespoesi (1998). Hän osallistui merkittävällä panoksellaan yhdessä (Ulf Telemanin ja Staffan Hellbergin kanssa) myös laajalti tunnettujen ruotsin kielen kielioppien Svenska Akademiens grammatik (1999) ja Inledning till grammatiken (2001) kirjoittamiseen. Andersson oli Suomen Tiedeseuran jäsen vuodesta 1986. Runoteosten lisäksi Andersson laati messutekstejä, joita ovat säveltäneet Jan Hellberg (Vi famnas av din skapelse) ja Juhani Haapasalo (Se Människan). ==Lähteet== Luokka:Suomalaiset kielitieteilijät Luokka:Åbo Akademin professorit Luokka:Suomalaiset professorit Luokka:Suomalaiset runoilijat Luokka:Vuonna 1948 syntyneet Luokka:Vuonna 2018 kuolleet
John Monckton

John James Moncton (28. lokakuuta 1938 Armidale, Uusi Etelä-Wales – 29. kesäkuuta 2017) oli australialainen uimari ja olympiamitalisti. Hän teki urallaan myös maailmanennätyksiä. Moncton saavutti 100 metrin selkäuinnissa olympiahopeaa Melbournessa 1956 hävittyään maanmiehelleen David Theilelle. Hän kilpaili samalla matkalla myös Rooman kesäolympialaisissa 1960 sijoittuen seitsemänneksi. Moncton teki urallaan selkäuintimatkojen maailmanennätyksiä ja voitti kultamitaleja Kansainyhteisön kisoista.Olympics at Sports- Reference.comSport Australia Hall of Fame Hän kuoli 78-vuotiaana 29. kesäkuuta 2017.Sport Australia Hall of Fame Kuolinilmoitus Twitterissä == Lähteet == * Profiili Sport Australia Hall of Fame * John Moncton Bio, Stats, and Results Olympics at Sports-Reference.com === Viitteet === Luokka:Australialaiset uimarit Luokka:Australialaiset olympiamitalistit Luokka:Vuonna 1938 syntyneet Luokka:Vuonna 2017 kuolleet
Igor Kokoškov

Igor Kokoškov (, s. 17. joulukuuta 1971) on serbialais-yhdysvaltalainen koripallovalmentaja. Jugoslavian liittotasavallassa valmennusuransa aloittanut Kokoškov on toiminut 2000-luvulla useiden NBA-seurojen apuvalmentajana. Pisimmät NBA-jaksonsa hän on viettänyt Detroit Pistonsin ja Phoenix Sunsin valmennusryhmissä. Pistonsissa hän voitti NBA:n mestaruuden vuonna 2004.Basketball-Reference.com Toukokuussa 2018 Kokoškov siirtyi NBA-joukkue Phoenix Sunsin päävalmentajaksi. Hän oli ensimmäinen muualla kuin Pohjois- Amerikassa syntynyt ja kasvanut päävalmentaja NBA:ssa.https://www.is.fi/koripallo/art-2000005665461.html Hänet erotettiin huhtikuussa 2019 joukkueen pelattua heikon kauden. Kesäkuussa 2019 hänet palkattiin Sacramento Kingsin apuvalmentajaksi. Kokoškov on kokenut maajoukkuevalmentaja. Vuosina 2004–2005 hän toimi Serbia ja Montenegron koripallomaajoukkueen apuvalmentajana Ateenan kesäolympialaisissa 2004 ja vuoden 2005 EM-kilpailuissa. Vuosina 2008–2015 hän toimi Georgian maajoukkueen päävalmentajana johdattaen maan vuosien 2011, 2013 ja 2015 EM-kilpailuihin. Vuonna 2016 Kokoškov aloitti Slovenian maajoukkueen päävalmentajanahttp://www.kzs.si/novica-dogodek/article/mosko-clansko- reprezentanco-bo-vodil-igor-kokoskov/ ja huipensi valmentajakautensa vuoden 2017 Euroopan mestaruuteen.http://www.nba.com/magic/news/magic-name-igor- kokoskov-assistant-coachhttp://www.espn.com/blog/nba/post/_/id/5535/igor- kokoskov-joins-utah-jazz-coaching-staff == Lähteet == * Valmentajaprofiili Basketball-Reference.com === Viitteet === == Aiheesta muualla == Luokka:Serbialaiset koripallovalmentajat Luokka:Yhdysvaltalaiset koripallovalmentajat Luokka:Vuonna 1971 syntyneet Luokka:Elävät henkilöt
Dave Franco

David John "Dave" Franco (12. kesäkuuta 1985 Palo Alto, Kalifornia) on yhdysvaltalainen näyttelijä. Hänellä on isänsä puolelta portugalilaiset ja ruotsalaiset sukujuuret ja äitinsä puolelta venäjänjuutalaiset sukujuuret. Näyttelijä James Franco on hänen veljensä. == Ura == Dave Franco aloitti uransa pikkurooleissa elokuvissa, kuten Superbad ja Charlie St. Cloud. Hänen läpimurtoroolinsa oli elokuvassa 21 Jump Street. Hänen uransa muita elokuvia ovat muun muassa Suuri puhallus, Suuri puhallus 2, Naapurit ja Warm Bodies. Hän näytteli myös komediasarjan Tuho-osasto yhdeksännellä kaudella. == Yksityiselämä == Dave Franco meni naimisiin Alison Brien kanssa vuonna 2017.Dave Franco and Alison Brie Are Married! == Lähteet == == Aiheesta muualla == * * Dave Francon viralliset Facebook-sivut Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt Luokka:Amerikanjuutalaiset Luokka:Amerikanruotsalaiset Luokka:Amerikanportugalilaiset
Hällskäret

Hällskäret on Kokkolassa Perämereen ulottuva niemeke. Niemelle kulkee yleinen hiekkatie. Niemen päässä kallioilla sijaitsee Kokkolan kaupungin ylläpitämä laavu. Laavulta löytyy polttopuut valmiina. Talvella laavun kautta kulkee hiihtolatu Trullevista Poroluotoon. Voimakkaan maankohoamisen myötä rantaviiva muuttuu jatkuvasti ja merkit ovat selvästi nähtävissä niemellä. Hällskäret on suosittua mökkialuetta. == Lähteet == == Aiheesta muualla == * Hällskäret kartalla (Google Maps) Luokka:Kokkolan luonto Luokka:Suomen niemet
Eric Fabricius

Eric Fabricius (s. – ) oli Tukholman yliopiston etologian professori. Hän valmistui filosofian tohtoriksi Helsingin yliopistosta vuonna 1953. Hänen saksankielinen eläinekologiaan ja etologiaan liittyvä väitöskirjansa (1951) oli otsikoitu Zur Ethologie junger Anatiden. Hän oli vuodesta 1955 lähtien Tukholman yliopiston ekologian ja etologian dosentti. Fabricius työskenteli vuodesta 1947 assistenttina Drottningholmissa sijanneessa makeanveden laboratoriossa (Sötvattenslaboratoriet), toimien vuodesta 1950 lähtien kalatarkastajana ja vuodesta 1953 laboratoriotyöntekijänä. Tukholman yliopiston eläintieteen laitoksen palveluksessa vuosina 1959–1981. Hän oli vuodesta 1970 Ruotsin luonnontieteellisen tutkimusneuvoston (NFR) etologian professori, vuosina 1980–1981 Tukholman yliopiston professori. ==Julkaisuja== * Zur Ethologie junger Anatiden (1951, väitöskirja) * Etologi : en introduktion till studiet av djurens beteendemönster (1961, 1964 ja 1973; esim. 3. uppl.: ISBN 91-24-68582-8, 189 s.) * Etologia : Johdatus eläinten käyttäytymismallien tutkimukseen, Otava: Jokamiehen korkeakoulu; 246 s. * Jämförande etologi (1973), sarja: Biologi, 8. Almqvist & Wiksell, ISBN 91-20-05015-1, 237 s. * (Fabricius, Eric & Norgren, Hans) Lär känna kanadagåsen (1987); Svenska jägareförbundet; ISBN 91-7118-602-6. 57 s. Eric Fabricius julkaisi runsaasti populaaritieteellisiä kirjoituksia ja artikkeleita päivälehdissä, oli eräs alansa ammattikirjallisuuden ja hakuteosten tekijöistä sekä toimi etiologian kansainvälisen Behavior-julkaisun yhtenä toimittajana. ==Lähteet== ==Aiheesta muualla== *Eric Fabricius. Fabriʹcius [-tsi-, Eric,1914–94, finländsk etolog och ekolog, föreståndare för zoologiska... (Uppslagsverket, kokoteksti vaatii lukuoikeuden)] (ne.se) Luokka:Vuonna 1914 syntyneet Luokka:Vuonna 1994 kuolleet Luokka:Suomalaiset eläintieteilijät Luokka:Suomalaiset professorit
Impola (täsmennyssivu)

Impola tarkoittaa esimerkiksi seuraavia: *Impola, Porin kaupunginosa *Impola, Kuusjoen kylä ==Sukunimi== *Ahti Impola (s. 1963), muusikko *Hannele Impola (s. 1984), keilaaja *Heikki Impola (kirjailijanimi Heikki Rasila, 1887–1971), kirjailija *Richard Impola (1923–2015), amerikansuomalainen kirjallisuuden professori ja kääntäjä. Luokka:Luettelot henkilöistä sukunimen mukaan
Teppo Haapasalo

Teppo Juhani Haapasalo (s. 27. tammikuuta 1968 Jyväskylä) on jyväskyläläinen muusikko, graafinen suunnittelija ja televisiotuottaja. Haapasalo soittaa yhtyeissä Death Is Liberty (kitara ja laulu) ja Estado Novo (laulu). Lisäksi Haapasalo tuottaa elektronista musiikkia nimellä Haapasalo. Haapasalo on soittanut myös yhtyeissä Purity, Timo Rautiainen & Trio Niskalaukaus, Penis Surprise, Chorea ja Vapaavarsi Franklin. Haapasalo on koulutukseltaan televisiotuottaja. Lisäksi Haapasalo on tuottaja Concorde Music Company levy- yhtiössä, jossa mukana ovat myös tuottajat Hiili Hiilesmaa ja Jaakko Tarvainen. Luokka:Elävät henkilöt Luokka:Vuonna 1968 syntyneet Luokka:Suomalaiset muusikot
Derry City FC

Derry City Football Club () on jalkapalloseura Londonderryn kaupungista Luoteis-Pohjois-Irlannista. Derry City pelaa Irlannin tasavallan korkeimmalla sarjatasolla League of Ireland Premier Divisionissa. Maan mestaruuden seura on voittanut kahdesti: 1988–89 ja 1996–97. FAI Cupin seura on voittanut 1989, 1995, 2002, 2006 ja 2012. Pohjois-Irlannin Irish Cupin seura on voittanut 1949, 1954, 1964. Vuonna 1928 perustettu Derry City oli pakotettu eroamaan Pohjois-Irlannin sarjajärjestelmästä alueen levottomuuksien takia vuonna 1972, mutta seura hyväksyttiin lopulta vuonna 1985 Irlannin tasavallan sarjoihin. Taloudellisten väärinkäytösten vuoksi alkuperäinen seura erotettiin sarjasta ja lakkautettiin vuonna 2009, mutta samanniminen seuraaja perustettiin jo seuraavana vuonna saaden jälleen paikan Irlannin tasavallan toiselta sarjatasolta ja nousten välittömästi takaisin pääsarjaan. Nobelin rauhanpalkinnonkin saanut tunnettu derryläinen poliitikko John Hume toimi pitkään seuran puheenjohtajana. ==Lähteet== Luokka:Pohjoisirlantilaiset jalkapalloseurat Luokka:Derry
Lincoln Navigator

Lincoln Navigator on yhdysvaltalaisen Lincoln Motor Companyn valmistama iso katumaasturi. Autoa myydään pääosin Pohjois-Amerikassa. Vuoteen 2007 autoa tehtiin vain Michiganissa, mutta silloin sitä alettiin valmistaa myös Kentuckyssa. Valmistustoiminta Michiganissa loppui 2009. == Sukupolvet == 2001–02 Lincoln Navigator in College Park, Maryland (December 15, 2007).jpg|Ensimmäinen sukupolvi. 2003-2004 Lincoln Navigator -- 04-22-2010.jpg|Toinen sukupolvi. 3rd Lincoln Navigator -- 08-23-2010.jpg|Kolmas sukupolvi. Lincoln-Navigator-L.jpg|Kolmannen sukupolven facelift. Lincoln Navigator Genf 2019 1Y7A5634.jpg|Neljäs sukupolvi. == Aiheesta muualla == Navigator Luokka:J-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot